Rune Bjerke
Store norske leksikon,Økonomi og næringsliv,Næringsliv,Bedrifter og personer,Norske entreprenører og næringslivsledere
Rune Bjerke er en norsk næringslivsleder og tidligere politiker i Arbeiderpartiet. Han har lang fartstid fra diverse politiske og ledende stillinger i offentlig og privat sektor. Bjerke var blant annet finansbyråd i Oslo fra 1992 til 1995 og konsernsjef i DNB fra 2007 til 2019.
Arbeid og virke Rune Bjerke er utdannet samfunnsøkonom fra Universitetet i Oslo og har en Master of Public Administration fra Harvard University.Bjerke har hatt flere politiske posisjoner. Han var politisk rådgiver i Olje- og energidepartementet fra 1986 til 1988, partisekretær i Oslo Arbeiderparti fra 1988 til 1992 og finansbyråd i Oslo fra 1992 til 1995.Senere har han hatt karriere i næringslivet. Bjerke var direktør i Aker Sement mellom 1995 og 1996, konsernsjef i Scancem International fra 1997 til 2000 og konserndirektør i Hafslund ASA fra 2000 til 2006. Han var konsernsjef i DNB fra 2007 til hans etterfølger Kjerstin Braathen tiltrådte 1. september 2019.Bjerke ble i 2019 valgt som nestleder i styret til Fremtind Forsikring AS og har siden 2020 vært styremedlem i Norsk Hydro ASA. Familie Bjerke er sønn av Juul Bjerke, bror av Siri Bjerke og gift med Arbeiderparti-politiker Libe Rieber-Mohn. Les mer i Store norske leksikon DNB